ГКО-ның 1942 йылдың 8 декабрендәге ҡарарына ярашлы Л.xa0П.xa0Берия ГКО-ның Оператив бюроһы ағзаһы итеп тәғәйенләнә. Ошо уҡ ҡарар менән Л.xa0П.xa0Берияға өҫтәмә рәүештә Күмер сәнәғәте наркоматының һәм юлдар наркоматының эшен контролдә тотоу һәм күҙәтеү бурыстары йөкмәтелә. 1944 йылдың майында Берия ГКО рәйесенең урынбаҫары һәм Оператив бюроһы рәйесе итеп тәғәйенләнә. Оператив бюроһы бурыстарына, атап әйткәндә, оборона сәнәғәте, тимер һәм һыу юлы транспорты, ҡара һәм төҫлө металлургияһы, күмер, нефть, химия, резина, ҡағыҙ-целлюлоза, электр-техник сәнәғәте наркоматтарының, электр станцияларҙың эшен контролдә тотоу һәм күҙәтеү инә.